TV7 JERUUSALEMMA UUDISED
Eetris on Jeruusalemma Uudised. Tere õhtust!
Meie tänased teemad -
Hamas sulges Gaza piirid.
Gazat valitsev Hamas teatas üllatuslikult,
et sulgeb kõik Gazasse viivad piirid.
See tähendab, et keegi ei pääse sektorisse ega sealt välja.
Ka ÜRO allorgani UNSCO personal
ei saa lahkuda ega saata sinna uusi inimesi.
Hamasi otsuse põhjused ja eesmärgid pole selged.
Luureallikate teatel võis see olla
pussitamisrünnaku pärast Jeruusalemmas,
kus 17-aastane palestiina nooruk pussitas esmalt kaht tsiviilelanikku
ja seejärel Iisraeli politseinikku, kuid hukkus ka ise tagaajamisel.
Hamas ülistas noorukit siiski suure islami sangarina.
1942. a loodud araabiamaade koostööorgan Araabia Liit
kogunes üllatuslikult märtsi lõpus Ammanis, Jordaania pealinnas.
Kohal polnud Süüriat,
keda ei peetud osaluskõlblikuks riigi praeguse poliitika tõttu
ja selle armee tegevuse tõttu kodusõja ajal.
Teiseks oluliseks põhjuseks on Süüria sidemed
sunni-islami vastase šiiitliku Iraaniga.
Araabia Liidu kohtumise üks peaeesmärke
oli jõuda lahenduseni Iisraeli-palestiinlaste konfliktile.
See siht tõsteti esiplaanile ja kõneluste baasiks ülendati
Saudi Araabia poolt 2002. a esitletud mudel kahest riigist,
mille piirid määratletaks peamiselt 1948. a relvarahu piiridele
ehk nn Rohelisele joonele.
See tähendaks, et Ida-Jeruusalemm, sh vanalinn
ja eelkõige Templimägi jääksid tulevase Palestiina riigi pealinnaks.
Muus suhtes võib piire täpsustada nagu ka põgenike naasmisõigust,
kuid Jeruusalemma staatus peab vastama algatuses määratule.
Iisraelile pakuti lepingu aktsepteerimise tingimusena,
et Araabia Liidu liikmesriigid tunnustavad Iisraeli piire
2002. a algatuse põhjal
ning sõlmiksid seejärel juudiriigiga diplomaatilised suhted.
Iisraeli teatel ei tule Jeruusalemma jagamine kõne allagi,
nii et seis on taas ummikus, enne kui midagi on liikvele läinud.
Jordaania kuningas Abdullah ja Egiptuse president al-Sisi
sõitsid koos Washingtoni,
et Araabia Liiga ettepanekut president Trumpile esitleda.
Üks USA uue presidendi eesmärke
oli hillitseda nn BDS-liikumise tegevust ja sihte.
Tegemist on ülemaailmseks arenenud boikoti- ja sanktsioonide liikumisega,
millega püütakse Iisrael nurka suruda,
nii et ta aktsepteeriks kõiki palestiinlaste nõudmisi.
President Trumpi sihid kiitis esimesena heaks Teksase osariik,
mille Senat hääletas 25 poolt- ja 4 vastuhäälega
BDS-i eesmärgid Teksases illegaalseks.
Samas võeti vastu määrus Teksase ettevõtete boikoteerimiseks,
mis osalevad Iisraeli-vastases tegevuses.
Otsus oli üksmeelne.
Iisrael lasi käiku uue raketitõrjekompleksi.
Juba aastaid arendatud kompleks nimega David's Sling
lasti ametlikult käiku 2. aprillil.
Tegu on keskmaarakettide tõrjesüsteemiga,
mida on arendatud juba 10 aastat koos USA tehase Reytheoniga.
David's Sling peab tõrjuma lähenevad raketid
40-400 km raadiuses.
Samas on see vastus Iraanile,
kes on saatnud Hezbollah'le Liibanonis keskmaarakette,
mis küündivad Eilatini.
Ka Hamasil Gazas on õnnestunud arendada
ca 100 km kaugusele lendavaid rakette.
Nii on Iisraelil kolmekordne raketitõrjekilp:
lühimaarakettide kompleks Iron Dome,
keskmaasüsteem David's Sling ja pikamaarakettide süsteem Arrow 2.
Iisraeli rahvusraamatukogu esitles
haruldast 2. MS aegset dokumenti
natside ja Jeruusalemma tollase suurmufti
Amin el-Husseini koostöö kohta.
Tegemist on telegrammiga, mille saatis üks Hitleri lähikondlasi
Gestapo ja kardetud SS-i juht Heinrich Himmler.
Telegrammis Amin el-Husseinile kinnitas Himmler,
et Natsi-Saksamaa toetab palestiinlaste võitlust
juutide ja kuritegeliku Balfouri deklaratsiooni vastu.
1943. aastast pärinevas telegrammis kinnitas Himmler,
et ühise vaenlase tunnistamine ja ühine võitlus selle vastu
loovad tugeva liidu Saksamaa ja kõigi vabadust taotlevate moslemitega
Amin el-Hussein oli Jeruusalemmas suurmuftiks
perioodil 1921.-1948. a.
Iisraeli laevastik asub gaasimaardlaid kaitsma.
Nagu eelmine kord mainisime,
on Liibanon hakanud vaidlustama
Iisraeli õigusi oma mandrilava energiaväljadele.
Terrorirühmitus Hezbollah on lubanud hävitada
lisaks Haifa keemiatehastele ja Dimona tuumajaamale
ka Iisraeli gaasi- ja naftapuurtornide seadmed.
Seepärast tõi Iisraeli Merevägi merepiirile Liibanoniga
sõja- ja suurtükilaevu kaitsma üliolulisi puurimisseadmeid.
Osa Sa'ar 6 raketilaevadest
varustatakse samasuguse Iron Dome'i tõrjekompleksiga,
mis on tegutsenud edukalt Gaza piiril
ning tõrjunud Hamasi rakette.
Laevadele paigutatakse kahekordne Iron Dome'i süsteem
mis suudab puurimistehnikat tõhusalt kaitsta.
See on tänaseks kõik.
Paluge rahu Jeruusalemmale
ja jääge TV7 kanalile, siis olete heas seltskonnas.
Tõlge: Monika Jaaguri
TV7 Eesti tööd saab toetada helistades 900 1777 (kõne hind 7 eur)
või pangaülekandega järgmistele arvelduskontodele
Swedbank EE052200221048388411 SEB EE441010220109461019
Saaja: Taevas TV7
Lisainfo www.tv7.ee või tv7@tv7.ee
Hea vaataja! Kui oled kogenud, et saatesari on sind puudutanud
ja soovid, et see jätkuks,
võid helistada TV7 Eesti telefonil 900 1777 (kõne hind 7 euri)
või teha ülekande ekraanil nähtavate kanalite kaudu.
Lisa kindlasti makse saaja nimi ja viitenumber.
On hea meeles pidada, et Jumal õnnistab neid,
kes toetavad ja õnnistavad Iisraeli ka sel moel.